****

|  |
| --- |
| MESTNA OBČINA KRANJ |
| **Krajevna skupnost** |
| **BRATOV SMUK** |
| **Likozarjeva ulica 29,****4000 Kranj** |

Številka: 9/2022-Z

Datum: 24. 5. 2022

**ZAPISNIK**

23. redne seje Sveta KS Bratov Smuk, ki je bila 24. 5. 2022 ob 19. uri v prostorih Krajevne skupnosti Bratov Smuk, Likozarjeva ulica 29, Kranj.

**Prisotni: Manja Zorko, Roman Šalamon, Branislav Rauter, Stanislav Rupnik**

**Odsotni: Monika Kostadinova, Milena Kavčič Pavlin, Bojan Kadunc**

**DNEVNI RED:**

1. Pregled in potrditev zapisnika 22. redne seje KS;
2. Gradivo za 35. redno sejo Mestnega sveta Mestne občine Kranj;
3. Realizacija investicij po Odloku KS in participativnem proračunu;
4. Smukfest 2022;
5. Pobude in predlogi krajanov;
6. Vprašanja, predlogi in pobude članov sveta KS.

**Ad.1**

**Pregled in potrditev zapisnika 22. redne seje KS**

Prisotni so soglasno potrdili zapisnik 22. redne seje KS.

**Ad.2**

**Gradivo za 35. redno sejo Mestnega sveta Mestne občine Kranj**

Svet KS se je seznanil z gradivom za 35. sejo Mestnega sveta Mestne občine Kranj, kjer pri 6. točki predlaga, da se referendum za priključitev dela KS Primskovo (Planina 3) h KS bratov Smuk izpelje pred lokalnimi volitvami, saj meni, da je obdobje od odločitve do realizacije pobude (tj. odcepitve) predolgo – skupaj 7 let.

*Sklep KS: Predsednica KS na seji mestnega sveta predstavi mnenje KS, da naj se referendum izvede pred lokalnimi volitvami KS.*

Glasovanje: 4 ZA, sklep je sprejet soglasno

Pri 9. točki gradiva za sejo mestnega sveta je bilo v razpravi izpostavljeno, da je potrebno poleg pokrivanja izgub poskrbeti tudi za sanacijski program, zato brezpogojne podražitve ne moremo sprejeti.

**Ad.3**

**Realizacija investicij po Odloku KS in participativnem proračunu**

Predsednica KS predstavi potek realizacije investicij po odloku KS (8. člen) in participativnem proračunu.

* **Ozelenitev soseske** – s strani koncesionarja je pripravljen načrt zasaditve 15 novih dreves v soseski ob klopcah in na igriščih.
* **Postavitev zaščitne mreže na igrišču osnovne** **šole** – v realizaciji
* **Zaščitna ograja nad garažami B,C** – v realizaciji

**Ad.4**

**Smukfest 2022**

Po dvoletnim premoru bomo zopet skupaj praznovali krajevni praznik Krajevne skupnosti bratov Smuk - Smukfest.
Krajevni praznik bo v soboto, 11. junija 2022 na Planino 2, na športnem igrišču za baliniščem. Začnemo ob 10. uri.

Program:
10.30 - nastopi učenk in učencev Osnovne šole Matije Čopa
10.00 - 17.00 - tekmovanje v kuhi golaža za krajane
10.00 - 14.00 - predstavitev organizacij:
- GARS z gasilskim vozilom,
- Policija s policijskim vozilom,
- LUK - Medgeneracijski center,
- Kranjski taborniki s peko palačink,
- Center trajnostne mobilnosti.
11.30 - 17.00 - otroški program Mini Smukfest v izvedbi zavoda Krice Krace (igre, pletenje kamnov, poslikava obrazkov, izdelovanje škatlic, izdelovanje nakita, lutkovna delavnica)
16.00 - Lutkovna predstava Tisoč in ena pravljica (Lutkovno gledališče Bobek)
20.00 - kino na prostem s predvajanjem filma Posledice (slovenski film)

Glasbeni nastopi in napihljiv grad za najmlajše.

KS bo imela svojo ekipo v tekmovanju kuhe golaža.

**Ad.5**

**Pobude in predlogi krajanov**

Ni novih pobud od zadnje seje. Odprte pobude in predlogi so v reševanju.

**Ad.6**

**Vprašanja, predlogi in pobude članov sveta KS**

Na seji ni bilo podanih pobud in predlogov članov KS.

Seja se je zaključila ob 20.30 uri.

Zapisala:

MANJA ZORKO

Predsednica sveta KS bratov Smuk

MANJA ZORKO